als_Latn dik_Latn sag_Latn
Ish-kandidati socialist për deputet, Ndocaj: Kontribuova nga ekonomia ime, por mora pabesinë. Reagon PS: Me cilën parti jeni?Flash e Dielë, 15 Mars, 2015 | 20:57 pm
Pas deklaratave të bëra nga ish-kandidati për deputet i PS-së në qarkun e Lezhës në zgjedhjet e 23 qershorit 2013-të, Eduart Ndocaj, se ka mbetur i zhgënjyer nga partia e tij, ka reaguar edhe dega e PS-së në Lezhë. Në një deklaratë për mediat thuhet se Ndocaj nuk ka qenë asnjëherë anëtar i partisë, ndërsa vlerësohet kontributi i dhënë prej tij.
“Ne nuk e dimë saktësisht se me cilën parti është aktualisht zoti Ndocaj, por deklarojmë me përgjegjësi të plote, se ai asnjëherë nuk ka qene anëtare i partisë socialiste. Pavaresisht kesaj, ne i jemi mirënjohes kontributit të tij dhe shumë mbeshtesve tanë”,-thuhet në deklaratë. Ndërsa theksohet se Partia Socialiste Lezhe i bën me dije Eduart Ndocajt, “se ajo që ne na bashkon në familjen tonë të madhe socialiste, është ideali dhe programi i saj dhe jo faturat…Për sa i përket çështjeve të faturave mund të futemi në sistemin bankar brënda dhe jashtë vendit, që te shikojme detaje per kedo pretendues”.
Më herët, ish-kandidati i PS-së në listat për deputet në Qarkun e Lezhës, Eduart Ndocaj, ka shprehur zhgënjimin e tij ndaj kësaj partie, duke i kujtuar dhe kontributin finaciar që ka dhënë për të e që sipas tij arrin në vlerën e 60 milionë lekëve.
“Kontribuova nga ekonomia ime me shpresën se do të vinin ditë më të mira për shqiptarët në përgjithësi dhe për popullin e Lezhës në veçanti, por nuk ndodhi kështu; në këmbim mora pabesinë e Partisë Socialiste, ashtu si shumë shqiptarë, – tha Ndocaj.- Arsyeja që ë bëj publike sot është se ato lekë nuk ishin gjetur në rrugë, ishin lekë djerse dhe pune të ndershme dhe kontributi im nuk di pse duhet të humbë. Nuk janë shpenzuar për gjë tjetër, po për fushatën elektorale të 23 Qershorit me bindje se ne do të sillnim dhe diçka të mirë për popullin.”,-ka deklaruar Ndocaj.
als_Latn als_Latn als_Latn als_Latn als_Latn